O tânără a avut parte de o experiență ireală, atunci când a mers la interviul de angajare. Timp de patru minute, candidata a trebuit să treacă printr-o situație umilitoare. Alți candidați pentru diverse posturi au fost discriminați din cauza vârstei sau a aspectului fizic. Vezi mai jos, în articol, poveștile neașteptate ale tinerilor.
O tânără a trăit o experiență umilitoare, atunci când a mers la un interviu de angajare. Aixin Fu a dorit să se angajeze, în cadrul unei universități, pe salariul minim. Tânăra a luat parte la un interviu colectiv, însă experiența trăită acolo a lăsat-o cu gura căscată. Toți candidații au fost puși de angajator să se târască și să scoată sunete de animale. Timp de patru minute, candidații pentru postul în cadrul unei universități au trăit momente umilitoare. Angajatorul susținea că voia să vadă dacă potențialii angajați au simțul umorului.
„Am făcut asta timp de trei sau patru minute. La momentul respectiv eram destul de deranjată. A fost extrem de nepotrivit. Dar a existat şi presiunea din partea colegilor, pentru că toți făceau același lucru”, spunea tânăra, conform BBC.
O altă tânără care a mers să se angajeze în Bristol, la o firmă de avocatură, a rămas fără cuvinte atunci când a aflat ce i-a făcut potențialul angajator, la interviu. Tânăra pe nume Lae a așteptat 20 de minute, apoi i s-a spus că procesul s-a anulat. I s-a cerut să se prezinte a doua zi, la interviu. Tânăra a părăsit spațiul în care avea loc interviul și, mai târziu, în aceeași zi, a primit un mesaj prin care i s-a comunicat că totul ar fi fost, de fapt, un test. Pentru că a trăit o experiență cât se poate de ciudată la angajare, acest aspect a împins-o să își deschidă propria afacere.
Pe de altă parte, au fost readuse în atenție și alte experiențe umilitoare pe care le-au trăit diverși candidați. În altă ordine de idei, există și persoane care au fost discriminate din cauza vârstei. De pildă, Julie, o femeie în vârstă de 60 de ani din Missouri, a mărturisit că nu a fost angajată drept copywriter part-time din cauza vârstei sale. I s-a spus: „Câți ani crezi că ți-au mai rămas?”.
Sursă foto: Pixabay